alexandrainst/scandi-wiki huggingface dataset:
Pirate Patrol

Pirate Patrol (også kjent som Project A) er en hongkongsk actionkomedie og eventyrfilm fra 1983 regissert av Jackie Chan (også hovedrolle). Andre sentrale roller spilles av Sammo Hung og Yuen Biao. Filmen handler om en politiavdeling i Hongkong og en rivaliserende gruppe fra marinen som må samarbeide for å bekjempe en gruppe pirater som herjer utenfor Hongkong.

Pirate Patrol regnes som gjennombruddet for Jacke Chan. Den fikk én oppfølger: Pirate Patrol II (1987).

Handling 
Handlingen er lagt til Hongkong på begynnelsen av 1900-tallet, hvor marine-politimannen Dragon Ma er en del av en større oppdrag som går ut på å bekjempe pirater som herjer på kysten utenfor Hongkong.

Om filmen

Anmelderne 
Pirate Patrol har fått 77 % på Rotten Tomatoes.

Priser 
Filmen ble tildelt prisen for beste action-koreografi ved Hong Kong Film Award. Jackie Chan ble nominert i klassen beste skuespiller.

I Norge 
Filmen ble ikke satt opp på norske kinoer, men ble lansert på video av CP Entertainament rundt 1985.

Rollebesetning 
 Jackie Chan – Sergeant Dragon Ma Yue Lung
 Sammo Hung – Zhuo Yifei aka Fei
 Yuen Biao – Inspector Hong Tin-tsu (Kaptein Chis nevø)
 Lee Hoi San – Mr. Lee Cho-kou
 Kwan Hoi-San – Captain Chi
 Dick Wei – Piratsjef Lor Sam Pau / San-po
 Mars – Big Mouth / Mars 
 Isabella Wong – Winnie Chi
 Tai Bo – Tai Bo
 Lau Hak Suen – Admiral Shih
 Wong Wai – Chou Wing Ling
 Hon Yee Sang – Chiang
 Ng Min Kan – Pirat
 Kwan Yung Moon – Pirat
 Chan Chi Fai – Pirat / Politimann
 Law Ho Kai – Club manager

Referanser

Eksterne lenker 
 
 

Hongkongske filmkomedier
Actionkomedier
Hongkongske kampsportfilmer
Kinesiske eventyrfilmer
Filmer fra 1983
Kinesiskspråklige filmer
Filmer lagt til Hongkong
Filmer lagt til politimiljø
Rødme

Rødme (medisinsk: flushing) er en synlig økning av blodvolumet i menneskets ansikts- og halshud. Årsaken er en spontan utvidelse av blodkarene i disse hudpartiene.

En person som rødmer opplever det som en økning av hudtemperaturen. Målinger har vist at temperaturforskjellen er mindre enn 1° C, og at huden har den opprinnelige temperaturen igjen etter vel et halvt minutt.

Etologi
Fysiologi
Visa Hongisto

Visa Hongisto (født 9. april 1987) er en finsk friidrettsutøver, som konkurrerer i sprintløp. Han representerte Finland under Sommer-OL 2008, der han ble utslått i runde 2.

Eksterne lenker 
 

Finske sprintere
Deltakere for Finland under Sommer-OL 2008
Friidrettsutøvere under Sommer-OL 2008
Fødsler i 1987
Deltakere for Finland under EM i friidrett 2012
Arismendy Peguero

Arismendy Peguero (født 7. august 1980) er en dominikansk friidrettsutøver, som konkurrerer i sprintløp. Han representerte Den dominikanske republikk under Sommer-OL 2008, der han ble utslått i de innledende rundene.

Eksterne lenker 
 

Dominikanske sprintere
Deltakere for Den dominikanske republikk under Sommer-OL 2008
Friidrettsutøvere under Sommer-OL 2008
Personer fra provinsen La Romana
Fødsler i 1980
Deltakere for Den dominikanske republikk under VM i friidrett innendørs 2008
Sadaf Siddiqui

Sadaf Siddiqui (født 27. august 1985) er en pakistansk friidrettsutøver, som konkurrerer i sprintløp. Hun representerte Pakistan under Sommer-OL 2008, der hun ble utslått i de innledende rundene.

Eksterne lenker 
 

Pakistanske sprintere
Deltakere for Pakistan under Sommer-OL 2008
Friidrettsutøvere under Sommer-OL 2008
Fødsler i 1985
Eleni Artymata

Eleni Artymata (gresk: Ελένη Αρτυματά; født 16. mai 1986) er en kypriotisk friidrettsutøver, som konkurrerer i sprintløp. Hun representerte Kypros under Sommer-OL 2008, der hun ble utslått i de innledende rundene.

Referanser

Eksterne lenker 
 

Kypriotiske sprintere
Deltakere for Kypros under Sommer-OL 2008
Friidrettsutøvere under Sommer-OL 2008
Deltakere for Kypros under Sommer-OL 2012
Friidrettsutøvere under Sommer-OL 2012
Deltakere for Kypros under Sommer-OL 2016
Friidrettsutøvere under Sommer-OL 2016
Deltakere for Kypros under Sommer-OL 2020
Friidrettsutøvere under Sommer-OL 2020
Deltakere for Kypros under VM i friidrett 2009
Deltakere for Kypros under VM i friidrett 2013
Deltakere for Kypros under VM i friidrett 2017
Deltakere for Kypros under VM i friidrett 2019
Deltakere for Kypros under EM i friidrett 2010
Deltakere for Kypros under EM i friidrett 2012
Deltakere for Kypros under EM i friidrett 2016
Personer fra Paralimni
Deltakere for Kypros under EM i friidrett innendørs 2019
Nwal Eljack

Nwal Eljack (født 17. oktober 1988) er en sudansk friidrettsutøver, som konkurrerer i sprintløp. Hun representerte Sudan under Sommer-OL 2008, der hun ble utslått i de innledende rundene.

Eksterne lenker 
 

Sudanske sprintere
Deltakere for Sudan under Sommer-OL 2008
Friidrettsutøvere under Sommer-OL 2008
Personer fra Khartoum
Fødsler i 1988
Nye Østpreussen

Nye Østpreussen (tysk: Neuostpreußen, polsk: Prusy Nowowschodnie) var en provins i kongeriket Preussen som eksisterte fra 1795 til 1807. Provinsen ble skapt ut av territoriet som ble annektert fra Polen under Polens tredje deling om omfattet deker av Masovia og  Podlaskie. Provinsen hadde 914 610 innbyggere i 1806, og et areal på mindre enn 55 000 km².

Stater og territorier etablert i 1795
Stater og territorier opphørt i 1807
Provinser i Preussen
Vangstunnelen

Vangstunnelen er en veitunnel som leder europavei 16 utenom Vossevangen sentrum på Voss i Vestland. Tunnelen er 2469 meter lang, inklusiv en 90 meter lang betongkulvert som går under Bergensbanen. Veitunnelen er en del av utbyggingsprosjektet Vossapakken. Tunnelarbeidet ble påbegynt i mai 2011, gjennomslag i tunnelen kom 5. november 2012 og den åpnet 20. desember 2013. Den er knyttet til den gamle E16-traséen med rundkjøringer i begge ender.

Trafikkutvikling 
Årsdøgntrafikken i tunnelen har økt de fleste år siden åpningen i år 2013.

Se også 
Liste over veitunneler i Norge

Referanser

Eksterne lenker 
 Vangstunnelen hos vegvesen.no

Tunneler på E16
Veitunneler i Vestland
Veier i Voss
Tunneler åpnet i 2013
Tønsberg gressbane

Tønsberg gressbane er et fotballstadion i Tønsberg. Det brukes som hjemmebane av FK Tønsberg og Tønsberg FK, og tidligere også av Eik Tønsberg. Det blei åpna i 1937, og blei seinere ombygd og gjenåpna 16. mai 2003. Stadionet har i dag en tilskuerkapasitet på 5 600, hvorav 3 820 er sitteplasser. Tilskuerrekorden er imidlertid på 16 000, fra da Eik Tønsberg møtte Fredrikstad 21. august 1958. Banedekket er kunstgress. Inne i hovedtribunen er det flere lokaler som leies ut til bedrifter.

Eksterne lenker
 Tønsberg gressbane hos Nordic Stadiums
 Tønsberg gressbane hos Stadionsiden.com
 Tønsberg gressbane på Tønsberg FKs hjemmeside

Fotballstadioner i Norge
Sport i Tønsberg
Byggverk fullført i 1937
Byggverk fullført i 2003
Byggverk i Tønsberg
Vitne i fare

Vitne i fare (originaltittel: Someone to Watch Over Me) er en amerikansk kriminalthriller fra 1987 regissert av Ridley Scott. Hovedrollene spilles av Tom Berenger, Mimi Rogers og Lorraine Bracco.

Handling 
Den nyutnevnte detektiven Mike Keagans (Tom Berenger) liv blir plutselig snudd på hodet når han får i oppdrag å beskytte den rike overklassekvinnen Claire Gregory, som har
vært vitne til et brutalt mafiamord. Etterhvert blir Mike mer og mer betatt av Claire og det utvikler seg et forhold mellom dem. Mikes kone får greie på forholdet og forlanger at han må velge. Ting kompliseres ytterligere da en glipp i rettssystemet gjør at den misstenkte morderen løslates.

Om filmen 
Anmelderne
Vitne i fare ble forholdsvis godt mottatt av filmkritikerne og har fått 82% på Rotten Tomatoes (juni 2011). Den amerikanske filmkritikeren Roger Ebert var lunken i sin mottakelse og gav den bare 2 av 4 stjerner.

Aftenpostens anmelder gav den jevnt over god omtale. Dagbladets anmelder gav den terningkast fire.

Publikum
Den innbrakte i overkant av $10 millioner i USA, noe som må ansees som dårlig siden produksjonskostandene var på ca $17 millioner.

Priser
I 1988 ble den nominert i klassen beste film ved den portugisiske filmfestivalen Fantasporto. Den ble samme år nominert til en ASC Award.

Rollebesetning 
 Tom Berenger ... Det. Mike Keegan
 Mimi Rogers ... Claire Gregory
 Lorraine Bracco ... Ellie Keegan
 Jerry Orbach ... Lt. Garber
 John Rubinstein ... Neil Steinhart
 Andreas Katsulas ... Joey Venza
 Tony Di Benedetto ... T.J.
 James Moriarty ... Koontz
 Mark Moses ... Win Hockings
 Daniel Hugh Kelly ... Scotty

Referanser

Eksterne lenker 
 

Thrillerfilmer fra USA
Kriminalfilmer fra USA
Filmer fra 1987
Filmer regissert av Ridley Scott
Engelskspråklige filmer

fr:Traquée
Trond Johansen

Trond Johansen er navnet til flere personer.

Per mars 2022 hadde 221 menn i Norge Trond Johansen som sitt første fornavn og etternavn. Av disse var det 105 som hadde Trond Johansen som sitt eneste fornavn og etternavn.

Blant disse finnes:
Trond Johansen (1924), assisterende direktør i Forsvarets etterretningsstab.
Trond Johansen (fotballspiller) (født 1962), norsk fotballspiller.
Trond Johansen (politiker), norsk lokalpolitiker i Lier.

Referanser
Nikolaj Andrianov

Nikolaj Jefimovitsj Andrianov (russisk: Николай Ефимович Андрианов, født 14. oktober 1952, død 21. mars 2011) var en sovjetisk / russisk turner.

Han holdt rekorden for antall olympiske medaljer for menn med 15, henholdsvis 7 gullmedaljer, 5 sølvmedaljer og tre bronsemedaljer. Andrianov holdt denne rekorden frem til svømmeren Michael Phelps overgikk ham under Sommer-OL i Beijing i 2008. Andrianov giftet seg med en annen berømt sovjetisk turner, to ganger olympisk mester Ljubov Burda. I 2001 ble Andrianov innlemmet i den internasjonale Hall of Fame for turnere.

Andrianov utviklet den degenerative nevrologiske lidelsen multippel system atrofi, og i løpet av hans siste levemåneder var han ikke i stand til å bevege armene eller bena og kunne ikke snakke. Andrianov døde den 21. mars 2011 i en alder av 58 år, i hjembyen Vladimir. Treneren for Russlands nasjonale gymnastikk-lag Aleksander Aleksandrov, kalte dødsfallet tragisk og et stort tap, men uttalte at Andrianov hadde vært syk i lengre tid.

Referanser

Eksterne lenker 
 

Russiske turnere
Olympiske mestere for Sovjetunionen
Medaljevinnere under Sommer-OL 1972
Deltakere for Sovjetunionen under Sommer-OL 1972
Gymnaster under Sommer-OL 1972
Medaljevinnere under Sommer-OL 1976
Deltakere for Sovjetunionen under Sommer-OL 1976
Gymnaster under Sommer-OL 1976
Medaljevinnere under Sommer-OL 1980
Deltakere for Sovjetunionen under Sommer-OL 1980
Gymnaster under Sommer-OL 1980
International Gymnastics Hall of Fame
Personer fra Vladimir
Fødsler i 1952
Dødsfall i 2011
Olympiske medaljevinnere i gymnastikk
Cao Hong

Cáo Hóng (tradisjonell kinesisk: 曹洪; forenklet kinesisk: 曹洪; 169-232), stilnavn Zǐlián (子廉) var en kinesisk general som tjente under krigsherren og Hàn-statsministeren Cao Cao (hans fars adopterte søskenbarn) og de etterfølgende herskerne av riket Cao Wei før og i de tre rikers tid i Kinas historie. Hans fetter Cao Ren var også en av Cao Caos offiserer.

Kinesiske offiserer
De tre rikers tid
Dimi Mint Abba

Dimi Mint Abba (født 25. desember 1958, død 4. juni 2011) var en kjent musiker fra Mauritania.

Begge hennes foreldre var musikere og hennes far hadde blitt bedt om å komponere den mauritanske nasjonalsangen, og Dmi begynte å spille musikk allerede i en tidlig alder. Hennes profesjonelle musikalske karriere begynte i 1976, da hun sang på radioen og hun konkurrerte i Umm Kulthum Contest i Tunis. Hennes første internasjonale utgivelse ble utgitt av plateselskapet World Circuit, etter innstilling fra Ali Farka Touré. På dette albumet ble hun ledsaget av sin mann Khalifa Ould Eide og sine to døtre. Senere har hun komponert flere berømte og populære mauritanske låter som "Hailala" og "Koumba bay bay". Hun døde i juni 2011, i Casablanca, Marokko etter en ulykke på scenen.

UNESCO har inkludert Dimi Mint Abba i sin oversikt over betydningsfulle kvinner i afrikansk historie.

Referanser

Eksterne lenker 
 
 

Mauritanske sangere
Låtskrivere
Personer fra provinsen Tagant
Supjan Abdullajev

Supjan Minkailovitsj Abdullajev (russisk: Супьян Минкаилович Абдуллаев) (født 8. november 1956 i Kasakhstan, død 28. mars 2011) var tidligere visepresident i den tsjetsjenske republikken Itsjkeria. Han ble utnevnt til stillingen av republikkens president, Doku Umarov. Stillingen hadde vært ubesatt siden Shamil Basajevs død i mars 2007.

Abdullajev var tilknyttet den tsjetsjenske partisan-bevegelsen som slåss mot Russland og deres råderett over den tsjetsjenske republikken. Abdullajev var først og fremst en religiøs skikkelse, snarere enn en militær mann. Etter den første tsjetsjenske krigen, hadde Abdullajev rang som oberst i det tsjetsjenske militæret, og han satt som minister for indre anliggender for den tsjetsjenske republikken i 1997. 

Abdullajev ble drept i et raid av russiske sikkerhetsstyrker i en leir for tsjetsjenske opprørere i fjellene i Kaukasus den 28. mars 2011.

Referanser 

Kasakhstanere
Opprørsledere
Tsjetsjenske politikere
Fødsler i 1956
Dødsfall i 2011
Abdikadir Yusuf Aar

Abdikadir Yusuf Aar (født i Somalia, drept 16. mars 2011 i Mogadishu, Somalia) var en islamsk terrorist og medlem av den muslimske terror-organisasjonen Al-Shabaab. Yusuf hadde tidligere vært medlem av Al-Itihaad Al-Islamiya (AIAI) mellom 1995 og 2002. Yusuf skal ha blitt drept av somaliske sikkerhetsstyrker i nærheten av det somaliske forsvarsdepartementet i Mogadishu 16. mars 2011. Han var leder for Al-Shabaab i Juba og Gedo.

Eksterne lenker
 Somalia:Al Shabab Senior Official Killed. Artikkel hos sumatimes.com

Personer fra Afrika involvert i terroraktivitet
Somaliere
Islamister
Dødsfall i 2011
Fødselsår ukjent
Personer drept med skytevåpen
Personer drept i krigen mot terror
Al-Shabaab
Steel Dawn

Steel Dawn er en amerikansk postapokalyptisk action- og science fiction-film fra 1987 regissert av Lance Hool. Filmen er lagt til en dyster fremtid etter apokalypsen. Krigeren Nomad slår seg ned hos en gruppe settlere som angripes hardt av en bande som er ute etter vannet de kontrollerer. Nomad ender opp som settlernes reddende engel. Hovedrollen spilles av Patrick Swayze, mens sentrale biroller spilles av Lisa Niemi, Christopher Neame, Brion James og Anthony Zerbe.

Handling 
Den ensomme krigeren Nomad vandrer gjennom ørkenen etter apokalypsen. Omsider kommer han over en gruppe settlere som er i ferd med å bli utslettet av en bande som er ute etter vannet de kontrollerer. Den ensomme krigeren blir boende sammen med dem og ender opp med å bli deres reddende engel.

Om filmen 
Steel Dawn ble innspilt i Namibia.

Plottet i filmen har likhetstrekk med westernfilmen Shane.

Filmen ble en kommersiell flop da den kun innbrakte $562 000 ved amerikanske kinoer. Produksjonskostnadene er anslått til $3,5 millioner. 

Den ble ikke satt opp på norske kinoer, men ble utgitt på video av Virgin Video i 1988.

Rollebesetning 
 Patrick Swayze : Nomad  
 Lisa Niemi : Kasha 
 Anthony Zerbe : Damnil 
 Christopher Neame : Sho 
 Brion James : Tark 
 John Fujioka : Cord 
 Brett Hool : Jux

Referanser

Eksterne lenker 
 
 Post-Apocalypse (en detaljert beskrivelse av filmen med mange bilder)

Science fiction-filmer fra USA
Actionfilmer fra USA
Postapokalyptiske filmer
Dystopiske filmer
Filmer fra 1987
Engelskspråklige filmer
Eventyrfilmer fra USA
Filmer lagt til ørkenområder
Wang Shizhen

Wang Shizhen (kinesisk: 王士珍, Wade-Giles: Wang Shih-chen; født i 1861 i Zhengding i dagens provins Hebei i Kina, død 1. juli 1930) var en kinesisk general og politiker under Republikken Kina.

Han var krigsminister tre ganger (1915–1916 og to ganger i 1917), og statsminister fra 1917 til 1918.

Kinesiske offiserer
Kinesiske politikere
Personer fra Shijiazhuang
DS «Pasop»

DS «Pasop» er et av de minste norske dampskipene som fremdeles eksisterer.

Skipet ble bygget som tømmersleper i 1908 av Glommen Mekaniske verksted AS for Fløtnigsforeningen. Den ble utstyrt med en 2 sylindret compound-maskin.

Opprinnelig var DS «Pasop» 35 fot lang, men da den ble satt i drift, viste det seg at den var for kort, slik at akterdekket ble presset ned under vann ved tunge slep. Skipet ble derfor forlenget med 8 fot i 1928 og var deretter i bruk som tømmersleper på Haldenkanalen til 1959, da den ble solgt som lystbåt.

1973 ble DS «Pasop» solgt på auksjon og flyttet fra Haldenkanalen til Oslofjorden. Eieren, Pål Ulsteen, donerte båten 1996 til Stiftelsen D/S Engebret Soot. Samme år ble den flyttet til Haldenkanalen, der restaurering ble påbegynt i Ørje.

Eksterne lenker 

Om DS «Pasop» hos Stiftelsen D/S Engebret Soot

Norske dampskip
Haldenkanalen
Samferdsel i Marker
Skip fra 1908
1908 i Norge
Skip bygget i Norge
Vrakfunnet i Jernbanetorget

I 1965 ble det i forbindelse med anleggsarbeid på Oslotunnelen oppdaget et båtvrak under Jernbanetorget ved Oslo S (Oslo Sentralstasjon). Dette vraket er kjent som Jernbanetorgets stasjonsvrak og var etter en ukjent båttype datert til tidsperioden 1660-1730. Muligens var båten senket og brukt som fundament ved de betydelige utbygninger av havnen i Christiania i 1730-årene.

Båten i eik var klinkbygget med garnering av gran og hadde mast som et seilfartøy, var 10-11 meter langt og 4-5 meter bredt. Alt som var funnet, er akterpartiets styrbordsside på elleve bordganger fra kjølen og oppover, samt fragmenter etter kjøl, spanter, kjølsvin og garnering. Plankene har blitt bearbeidet med en oppgangssag istedenfor øks. Akterstevnen har ikke blitt bevart, men mye tyder på at båten var spissgattet med en rett og utfallende akterstevn. Det har vært mulig å rekonstruere et tverrsnitt som viser bunnstokken strakk seg opp til mellom femte og syvende bordgang, deretter ble en lask satt på som forbindelse mellom bunnstokken og opplengeren som utgjør skipssidens øvre del. Det var et drektig fraktfartøy som kan ha et halvdekk, en kahytt eller overbygning i akterskipet. Mye av garneringen til forskjell fra bordkledningen er sletthudet. Innveden i båten består av syv-åtte spanter og fire enkelte opplengere (det øvre spantstykket) i styrbordssiden.

Se også
 Skipsfunnene i Sørenga

Kilder 
 Arne Emil Christensen og Svein Molaug, Årsbok Norsk Sjøfartsmuseum 1965, artikkel s. 17-21

Marinarkeologi i Norge
Aster Aweke

Aster Aweke (1959/1961 – ) er en etiopisk sanger bosatt i Washington, D.C. i USA.  Hun kalles ofte «Afrikas Aretha Franklin».

Aster Awekes far var en høyet ansatt tjenestemann i den keiserlige administrasjonen, og Aster vokste opp i Addis Abeba. Tretten år gammel begynte hun å synge, forbildet var Bizunesh Bekele.

Karrieren begynte på midten av syttiårene da hun sang i det tradisjonsrike Hager Fikir teateret i Addis Abeba. Hun sang også i lokale band inntil hun ble oppdaget av Etiopias mest kjente musikkprodusent, Ali Tango. Sakari Kukko, leder for det finske jazzfolkbandet Piirpauke, befant seg i Addis Abeba da hun gjorde sine aller første opptak og spiller fløyte på disse opptakene. Aster Aweke sang deretter i det etablerte bandet Roha, men på grunn av urolighetene og den politisk usikre situasjonen under den etiopiske revolusjonen, forlot hun etter kort tid bandet.

I 1981 reiste Aster Aweke fra Etiopia og kom via California til Washington, hvor hun har bodd siden. Her ble hun fort en kjent størrelse i det store etiopiske miljøet og opptrådte på restauranter og klubber. Hun var fortsatt populær i Etiopia, og i 1997 opptrådte hun for over 50 000 tilskuere i Addis Abeba, og 9. mai 2009 foran 10 000 tilskuere under «Peace through Unity, Unity through Music» konserten i Addis Abeba.

Awekes særpregede stemme er influert av andre etiopiske sangere, som ungdomsidolet Bizunesh Bekele. Hun fremfører bl.a. tizita-musikk.

Diskografi 
Albums
 Ethiopian Groove – The Golden Seventies, Paris, 1994, Buda Musique (med tre av hennes aller første opptak)
 1989 Aster (Columbia Records)
 1991 Kabu (Columbia Records)
 1993 Ebo (Barkhanns)
 1997 Live in London (Barkhanns)
 1999 Hagere (Kabu Records)
 2002 Sugar  (Kabu Records)
 2004 Asters Ballads  (Kabu Records)
 2006 Fikir (Kabu Records) 
 2010 Checheho (Kabu Records)
 2013 Ewedhalew (Kabu Records)

Bidrag
 1994 Ethiopian Groove - The Golden Seventies (Buda Musique)
 1999 Unwired: Acoustic Music from Around the World (World Music Network)
 2004 The Rough Guide to the Music of Ethiopia (World Music Network)

Referanser

Eksterne lenker 
 
 
 
 
  The Leopard Man's African Music Guide

Etiopiske musikere
Personer fra Gonder
Troms fylkeskommunes kulturpris

Troms fylkeskommunes kulturpris var en utmerkelse som fra og med 1979 til og med 2019 ble delt ut av Troms fylkeskommune. Prisen tildeles skapende/utøvende kunstnere eller andre som ved kunstnerisk eller kulturell virksomhet har gjort en særlig innsats for eller i kulturlivet i Troms.

Fra og med 2020, da fylket ble slått sammen med Finnmark til Troms og Finnmark fylkeskommune, er utmerkelsen blitt erstattet av Troms og Finnmark fylkeskommunes kulturpris.

Prismottakere 
 1979 – Hans Kristian Eriksen forfatter 
 1983 – Kjell Fjørtoft forfatter/filmskaper 
 1985 – Arvid Hanssen forfatter 
 1986 – Marit Bockelie kunstner 
 1987 – Arthur Arntzen forfatter 
 1989 – , Landsdelsmusikerne i Troms 
 1991 – Tove Karoline Knutsen og Steinar Albrigtsen; musikere 
 1993 – Hans Ragnar Mathisen kunstner 
 1995 – Fred Børre Lundberg idrett 
 1997 – Totalteatret ved Liv Rundberg 
 1999 –  musikk 
 2000 –  folkedans 
 2001 –  kantor/kordirigent/konsertarrangør, Bardu 
 2002 –  amatørteater, Kvænangen 
 2003 – Radio Harstad ungdomsdrevet nærradio 
 2004 – Iver Jåks kunstner 
 2005 – Margit Hansen-Krone kulturarbeider/leirleder/tidl. politiker og lærer 
 2006 – UKM og  
 2007 –  og ,  
 2008 – Bente Reibo/Kulta ungdomskultur/nysirkus 
 2009 –  Tradisjonshåndverk, restaurering av hus 
 2010 – Riddu riddu Festivala Urfolksfestival 
 2011 – Knut Erik Sundquist, Musiker 
 2012 – Ragnar Olsen, Musiker, oversetter, komponist 
 2013 – Helge Stangnes, lyriker og formidler 
 2014 – Martha Otte, filmfestivalsjef
 2015 – Forsvarets Musikkorps Nord-Norge (FMKN)
 2016 –  og dets koreograf Sigurd Johan Heide, dans
 2017 – Márkomeannu, markesamisk kulturfestival
 2018 – Festspillene i Nord-Norge under ledelse av Maria Utsi
 2019 – Ola Graff, folkemusiker, Nordnorsk musikksamling

Referanser

Se også
 Troms og Finnmark fylkeskommunes kulturpris

Eksterne lenker 
 tromsfylke.no

Kultur i Troms og Finnmark
Norske kulturpriser
Utmerkelser etablert i 1979
Våpenstillstanden i Altmark

Stillstanden i Altmark var en avtale om våpenhvile mellom Sverige og Polen i 1629. Stillstandet tillot svenskene å gå inn i tredveårskrigen uten å måtte kjempe på to fronter. De vesteuropeiske stormaktene Nederland, England og Frankrike var alle interessert i å få Sverige ut av den polske krigen og inn i den tyske, grunnet en blanding av religiøse og maktpolitiske hensyn. Den franske kardinal Richelieu, Ludvig XIIIs rådgiver, var sentral som megler i forhandlingene.

Polens historie
Sveriges historie
Fredsavtaler
Traktater av 1629
1600-tallet i Sverige
Valhall (band)

Valhall er et norsk doom metal band.

De er kjent for å ha hatt Fenriz (fra Darkthrone) og Erik Olivier Lancelot (fra Ulver) som trommeslagere, Og ikke minst Ronny Sorkness (også kjent som ROSO / RONTRON).

Utgivelser
Studioalbum
1995 – Moonstoned
1997 – Heading for Mars
2009 – Red Planet

Demoer
1988 – Castle of death
1989 – Amalgamation
1991 – Pagan token

Eksterne lenker
 

Band etablert i 1987
Norske doom metal-band
USAs stillehavsøyer

USAs stillehavsøyer (engelsk: ) er en utdatert fellesbetegnelse på Bakerøya, Howlandøya, Jarvisøya, Kingman Reef og Palmyra Atoll, som alle ligger i Stillehavet og har vært under amerikansk kontroll under Guano Islands Act.

Øyene hadde ISO 3166-1-kodene PU (alfa-2), PUS (alfa-3) og 849 (numerisk) før 1986, og FIPS-landskoden IQ før 1981. For ISOs formål defineres nå øyene som del av USAs ytre småøyer, sammen med Johnston Atoll, Midwayøyene, Navassaøya og Wake Island, mens hver øy nå har sin egen FIPS-kode.

Se også 
 USAs ytre småøyer

Eksterne lenker 
 Endringer i FIPS PUK 10

USAs ytre småøyer
Liu Xiaosheng

Liu Xiaosheng (født 5. januar 1988 i Raoping i provinsen Guangdong i Folkerepublikken Kina) er en kinesisk friidrettsutøver, som konkurrerer i sprintløp. Han representerte Kina under Sommer-OL 2008, der han ble utslått i de innledende rundene.

Eksterne lenker 
 

Kinesiske sprintere
Deltakere for Kina under Sommer-OL 2008
Friidrettsutøvere under Sommer-OL 2008
Personer fra Chaozhou
Fødsler i 1988